CELEX: 62010CA0004
Language: bg
Date: 2011-07-14 00:00:00
Title: Съединени дела C-4/10 и C-27/10: Решение на Съда (първи състав) от 14 юли 2011 г. (преюдициални запитвания от Korkein hallinto-oikeus, Финландия) — производствата по дела, заведени от Bureau National Interprofessionnel du Cognac (Регламент (ЕО) № 110/2008 — Географски указания на спиртни напитки — Прилагане във времето — Марка, която съдържа или се състои от географско указание — Използване, което води до ситуация, при която може да се нанесе вреда на географското указание — Отказ за регистрация или недействителност на такава марка — Пряка приложимост на регламент)

10.9.2011   
            
            
               BG
            
            
               Официален вестник на Европейския съюз
            
            
               C 269/8
            
         Решение на Съда (първи състав) от 14 юли 2011 г. (преюдициални запитвания от Korkein hallinto-oikeus, Финландия) — производствата по дела, заведени от Bureau National Interprofessionnel du Cognac
   (Съединени дела C-4/10 и C-27/10) (1)
   
   (Регламент (ЕО) № 110/2008 - Географски указания на спиртни напитки - Прилагане във времето - Марка, която съдържа или се състои от географско указание - Използване, което води до ситуация, при която може да се нанесе вреда на географското указание - Отказ за регистрация или недействителност на такава марка - Пряка приложимост на регламент)
   2011/C 269/13
   Език на производството: фински
   
      Запитваща юрисдикция
   
   Korkein hallinto-oikeus
   
      Страни в главното производство
   
   производствата по дела, заведени от Bureau National Interprofessionnel du Cognac
   
      В присъствието на: Gust. Ranin Oy
   
      Предмет
   
   Преюдициално запитване — Korkein hallinto-oikeus — Тълкуване на Първа директива 89/104/ЕИО на Съвета от 21 декември 1988 година за сближаване на законодателствата на държавите членки относно марките (ОВ L 40, стр. 1; Специално издание на български език, 2007 г., глава 17, том 1, стр. 92), както и на членове 16 и 23 Регламент (ЕО) № 110/2008 на Европейския парламент и на Съвета от 15 януари 2008 година относно определението, описанието, представянето, етикетирането и защитата на географските указания на спиртните напитки и за отмяна на Регламент (ЕИО) № 1576/89 на Съвета (ОВ L 39, стр. 16) — Отношение между марки и защитени географски указания — Регистрация на фигуративна марка, съдържаща по-специално географското указание „Cognac“ за алкохолни напитки, които не отговарят на условията, предвидени за използването на това географско указание
   
      Диспозитив
   
   
               1.
            
            
               Регламент (ЕО) № 110/2008 на Европейския парламент и на Съвета от 15 януари 2008 година относно определението, описанието, представянето, етикетирането и защитата на географските указания на спиртните напитки и за отмяна на Регламент (ЕИО) № 1576/89 на Съвета се прилага при преценката на валидността на регистрацията на марка, която съдържа или се състои от защитено от този регламент географско указание, когато регистрацията е извършена преди влизането в сила на посочения регламент.
            
         
               2.
            
            
               Членове 23 и 16 от Регламент № 110/2008 трябва да се тълкуват в смисъл, че:
               
                           —
                        
                        
                           компетентните национални органи трябва на основание член 23, параграф 1 от този регламент да откажат или да обезсилят регистрацията на марка, която съдържа или се състои от защитено географско указание и не се ползва от предвиденото в параграф 2 от същия член времево изключение, ако използването на тази марка би довело до някоя от ситуациите, посочени в член 16 от този регламент,
                        
                     
                           —
                        
                        
                           положение като посоченото във втория преюдициален въпрос, а именно положение, при което регистрацията на марка, която съдържа или се състои от географско указание или от понятие, което съответства на това указание, и от неговия превод, за спиртни напитки, които не отговарят на изискваните за това указание спецификации, попада сред посочените в член 16, букви a) и б) от Регламент № 110/2008 ситуации, независимо от евентуалното прилагане на другите правила, упоменати в същия член 16.
                        
                     
         
      (1)  ОВ C 63, 13.3.2010 г.